Wikipédia-vita:Wikitanácsi indítványok/Peyerk

message: Benyomásaim: Úgy látom, hogy Peyerk életeleme a vita. Az adott probléma megoldása helyett a csata megnyerése tűnik központinak nála. Eszes és jól érvel, mégsem a meggyőzés, hanem a győzelem a fontos számára. Ezért olyan módszereket is bevet a vita során, amik nem az ellenvélemény, hanem az „ellenfél” ellen irányulnak. Ilyen például annak kiprovokálása, hogy a másik kijöjjön a sodrából, vagy hogy a vitapartner amiatt hagyja abba a vitát, mert személyét Peyerk minősítgeti és az érveit azzal söpri le az asztalról, hogy nem érdemi a válasz. Egy idő után ezért faképnél hagyja a vitában az a két-három szerkesztő, akit az adott téma érdekelne, így a hosszan elnyúló vitákban övé marad az utolsó szó, de megállapodás nem születik.
Nehéz feladat lesz a Wikitanácsnak, már ha a feladatot magára vállalja, egy okos döntést hozni. 
Peyerk vitáinak azonban valahogyan gátat kéne szabni, mert jelenleg közös megállapodás nélkül végződnek sértődések és sérülések után, kifárasztásos alapon.
Peyerk törekszik a már meghozott szabályok figyelembevételére, ezért érdemes elgondolkodni valami ügyes szabályozáson.
Elképzelhető a már bizonyos hosszt elért vitáknál:
* annak érdekében, hogy  érdemben végződjenek, esetenként egy döntőbíró bekapcsolása; 
* a szövegek hosszának korlátozása, mondjuk úgy, hogy egy újabb hozzászólásnak rövidebbnek kell lennie, mint a legutóbb megszólalóé;
* az indulatokat megmozgató viták esetén kimondani, hogy naponta és témánként ki-ki csak egy hozzászólást tehet.
Peyerket értékes szerkesztőnek tartom, ezért olyan típusú határozatot tartanék helyesnek, ami csak a viták vadhajtásait nyesi vissza, de különben nem korlátozza szerkesztői munkájában.
Csak ideig-óráig segíthetne ha a WT egy időre eltiltaná őt a vitalapoktól, hiszen a szőnyeg alá söpört gondok hamarosan újra előkerülnének. 
A viták mederbe szorítása általánosságban is fontos, mert újra meg újra érnek olyan visszajelzések, hogy a Kocsmafalak és más vitalapok végtelen és személyeskedő vitáitól megundorodott szerkesztők felhagytak a wikiközélettel, vagy a Wikipédiában folytatott munkával egyáltalán.
Karmelaüzenőlap 2010. február 10., 13:13 (CET)
thread_title: Karmela véleménye

message: Én csak azt szeretném tudni, kezicsókolom, hogy mikor olvashatjuk ezt majd kötve-fűzve, és hogy a Kossuth-díjat vajon karakterszámra adják-e, vagy ez nem számít a mérlegeléskor?  Bennófogadó 2010. február 14., 19:48 (CET)
thread_title:  Terjedelmi kérdés 

message: Szükségesnek látom legalább itt, a vitalapon leszögezni, hogy az indítvány eredetileg úgy általában stílusról, személyeskedésekről és vitarendezési módszerekről szólt, nem pedig tartalmi vitákról (melyek eldöntésében a WT nem illetékes), némiképp csodálkozva látom tehát, hogy a lapnak lassan a háromnegyede arról a tartalmi vitáról szól már megint (sőt, újrakezdve), ami az eljárásnak nem tárgya. Bennófogadó 2010. február 14., 20:13 (CET)
replies: text: Csatlakozom, már éppen én is ezt szerettem volna közölni. Csigabiitt a házam 2010. február 14., 20:19 (CET)
thread_title:  Az indítvány témája 

message: Nem kívánom agyontömni a főlapot, se ezt a vitalapot, csakleszögezni szeretném, hogy Peyerk legújabb reakcióhulláma is irracionális és a tényekkel szembemenő csúsztatáskampány. Először egészen egyszerűen zsigerileg voltam képtelen reakció nélkül hagyni, de aztán elmentés előtt mégis megjött az eszem, és most már a vincseszteré marad minden szó, nem töltök ide semmit. Ez az egész már ésszerűtlen és felettébb irracionális, és ahogy Peyerk hazugságával ellentétben közel két hétig nem vettem részt az Alsófehér-vitában (azaz velem biztosan nem vitatkozott, szerintem keveri a Csukcsfölddel), úgy a jövőre nézvést szeretném magamat eltökélten rábírni arra, hogy középszerűségem tudatában minden adandó alkalommal tisztelettel vegyes szent félelemmel elkotródjak e kimagasló szellemi fölény fénycsóvájából. Pasztilla 2010. február 14., 21:38 (CET)
----
Hogy ne szaporítsam a szót a főlapon én sem:
replies: text: valami homousion/homoiusion vitával kapcsolatban rémlik nekem, hogy jó nagy baj lett belőle, de vajh világháború-e, vagy özönvíz, arra már nem emlékszem. OsvátA Palackposta 2010. február 14., 22:50 (CET)
Sokkal rosszabb, mint világháborúk és özönvízek együttvéve: egyházszakadás.  
Amúgy itt a jelek ellenére messze nem tartalmi vitáról van szó (legalábbis nem ez az eljárás alá vont probléma), hanem éppenséggel az ilyen helyzetek kezeléséről. Bennófogadó 2010. február 14., 22:56 (CET)

text: Na pont ezt akartam mondani, csak körmönfontan. OsvátA Palackposta 2010. február 14., 23:15 (CET)
thread_title:  Pasztilla utolsó különvéleménye